Mužská dvojhra na Australian Open 2007

Deň 1: 15. január

Svetová jednotka Roger Federer pokračoval vo svojej dominancii na kurtoch, keď hladko prešiel cez Nemca Björna Phaua 7-5, 6-0, 6-4. Američan Mardy Fish sa postaral o najväčšie prekvapenie turnaja, keď vyradil nasadenú štvorku Ivana Ljubičića v štyroch setoch: 4-6, 7-6 (2), 6-4, 6-4. Jeho priateľ Andy Roddick odohral dlhý prvý set proti držiteľovi divokej karty Tsongaovi, ktorý Tsonga vyhral 20-18 v tiebreaku.  Roddick vyhral nasledujúce tri sety a celý zápas 6-7 (18), 7-6 (2), 6-3, 6-3. Iný Američan, držiteľ divokej karty, Sam Querrey porazil nasadenú 27 José Acasusa v štyroch setoch. Hráči prvej svetovej desiatky #7 Tommy Robredo a #9 Mario Ančić svoje zápasy vyhrali. Domáci miláčik Wayne Arthurs, hrajúc svoj posledný Australian Open prešiel do druhého kola cez Stefana Koubeka aj keď prehral prvé dva sety, 1-6, 6-7 (4), 7-6 (5), 6-2, 6-3. Do druhého kola postúpilo aj päť Francúzov: 18. nasadený Richard Gasquet, Marc Gicquel, Nicolas Mahut, Gaël Monfils a Florent Serra.

Deň 2: 16. január

Druhý deň poznamenalo množstvo udalostí. Najväčšie problémy všetkým hráčom spôsobili extrémne horúčavy, čo vyústilo až do uplatnenie špeciálneho pravidla (Extreme heat policy) a oneskorenia jednotlivých zápasov. Meškanie a dlhý vývoj zápasu spôsobili, že Belgičan Olivier Rochus a Austrálčan Chris Guccione dohrali svoj päťsetový zápas o 3:40 miestbeho času.  Srb Janko Tipsarević bol kvôli horúčave prinútený vzdať zápas turnajovej osmičke Argentínčanovi Davidovi Nalbandianovi aj keď vyhral prvé dva sety. Francúz Paul-Henri Mathieu utrpel v zápase proti Verdascovi zranenie za stavu 7-6 (5), 6-4, 6-6 (3-1).  Verdasco sprevádzal Mathieua do nemocnice. Nasadení #2 Rafael Nadal, #3 Nikolaj Davydenko, #5 James Blake a #15 Andy Murray svoje zápasy ľahko vyhrali. Škót Murray vyhral 6-0, 6-0, 6-1 a bol viditeľne nahnevaný, že sa mu nepodarilo vyhrať na nulu nad Albertom Martínom. Austrálska nádeje #19 Lleyton Hewitt a Robert Smeets tiež postúpili do druhého kola.

Deň 3: 17. január

Tretí deň bol svedkom hladkého víťazstva Rogera Federera nad deblovým špecialistom  Jonasom Björkmanom 6-2, 6-3, 6-2. Wayne Arthurs pokračoval vo svojom úspešnom ťažení, keď porazil amerického kvalifikanta Zacka Fleishmana 6-7 (5), 6-1, 6-4, 6-4. Císlo 6 Andy Roddick v troch setoch porazil Marca Gicquela 6-3, 7-6 (4), 6-4. Množstvo zápasov poznačil dážď, ale najviac zápas Rusa Marata Safina, nasadenú 26, a mladého izraelského kvalifikanta Dudi Selu. Marat Safin požiadal o prerušenie zápasu za stavu 2-1 na sety 6:5 30:30 pre Selu. Po prestávke Safin vyhral štvrtý set a piaty pomerom 6-0. Jedinými prekvapeniami boli prehry nasadenej 11, finalistu Australian Open 2006, Cyperčana Marcosa Baghdatisa s Gaëlom Monfilsom 7-6 (5), 6-2, 2-6, 6-0 a nasadenej 24 Juana Carlosa Ferrera s Thajčanom Danaiom Udomchokeom 7-6 (0), 7-5, 4-6, 6-1. #7 Tommy Robredo, #14 Novak Đoković, #18 Richard Gasquet, #25 Michail Južnyj a držiteľ divokej karty Američan Sam Querrey potrebovali na postup iba tri sety. Do ďalšieho kola postúpili aj #9 Mario Ančić, #16 David Ferrer, #20 Radek Štěpánek, #22 Dominik Hrbatý a nenasadený Mardy Fish.

Deň 4: 18. január

Počas štvrtého dňa Rafael Nadal, svetová a nasadená dvojka, porazil Philippa Kohlschreibera 7-6, 6-3, 4-6, 6-2 a nasadená 3 Nikolaj Davydenko po setoch 6-4, 6-0, 6-3 postúpil cez Gillesa Müllera. O jediné prekvapenie sa postaral Juan Ignacio Chela, keď porazil #17 Jarkko Nieminena 6-3, 2-6, 6-4, 6-4.  #19 Austrálčan]Lleyton Hewitt porazil Kanaďana Franka Dancevica 6-4, 6-4, 3-6, 6-4. Nasadená 5 James Blake porazil priateľa Američana Alexa Kuznetsova 6-4, 6-1, 6-2. #8 David Nalbandian, #10 Fernando González, #12 Tommy Haas, #13 Tomáš Berdych, #15 Andy Murray, #21 Dmitrij Tursunov, #28 Sébastien Grosjean, #31 Stanislas Wawrinka taktiež postúpili do tretieho kola. Pripojili sa k nim Nemec Florian Mayer, Francúz Fabrice Santoro a Američan Robby Ginepri.

Deň 5: 19. január

Roger Federer do zápasu s Južnym neprehral ani set a túto štatistiku si vylepšil víťazstvom 6-3, 6-3, 7-6 (5). Všetci vyššie nasadení hráči pohodlne vyhrali svoje zápasy okrem #16 Ferrera, ktorý potreboval päť setov proti #20 Štěpánkovi, 6-7 (5), 4-6, 6-0, 6-4, 6-3. Čiastočne emotívny zápas sa odohral medzi nenasadenými Arthursom a Fishom. Arthurs, hrajúci svoj posledný Australian Open, si v predchádzajúcom zápase zranil koleno a hral zápas s lokálnym anestetikom. Zápas však vzdal už po troch gemoch. Fish postúpil do štvrtého kola, kde čelil Ferrerovi. Zápas dňa sa odohral medzi bývalými svetovými jednotkami Rusom Maratom Safinom a Američanom Andy Roddickom. Roddick vyhral v štyroch setoch 7-6 (2), 2-6, 6-4, 7-6 (2) a v ďalšom kole čelil mladému Chorvátovi Ančićovi, ktorý ľahko vyhral nad Dominikom Hrbatým. Novak Đoković porazil thajskú nádej Danaia Udomchokea a v štvrtom kole narazil na Federera.  Richard Gasquet v zápase dvoch Francúzov porazil Gaëla Monfilsa 6-0, 4-6, 7-5, 6-3 a postúpil do štvrtého kola, kde sa stretol so Španielom Robredom, ktorý porazil Sama Querreyho v štyroch setoch.

Deň 6: 20. január

Číslo dva Rafael Nadal uhral trojsetové víťazstvo nad mladým Švarjčiarom Stanislasom Wawrinkom 6-2, 6-2, 6-2. Ľahkým víťazstvo sa tiež prezentoval jeho súper v ďalšom kole Škót Andy Murray, ktorý porazil Juana Ignacia Chelu 6-3, 6-2, 6-4. Posledný Austrálčan] Lleyton Hewitt nenašiel odpoveď na rýchleho Čiľana Fernanda Gonzáleza a podľahol mu 6-2, 6-2, 5-7, 6-4. González v ďalšom kole narazil na najvyššie nasadeného Američana Jamesa Blaka, ktorý porazil ďalšieho Američana Robbyho Ginepriho 7-6 (7), 7-5, 6-2. V zápase plnom breakov  Argentínčan David Nalbandian, ako mnohokrát predtým, odvrátil nepriaznivý stav 0-2 na sety a nakoniec porazil Sébastiena Grosjeana 5-7, 4-6, 7-6 (4), 6-4, 6-1. Kvôli dažďu musel ale na meno svojho súpera vo štvrtom kole čakať jeden deň. Mal sa ním stať jeden z dvojice Nemcov #12 Tommy Haas alebo Florian Mayer. Taktiež dážď presunul zápas medzi #13 Tomášom Berdychom a #21 Dmitrijom Tursunovom. Nikolaj Davydenko, ktorý v troch setoch, 7-6 (1), 6-2, 6-2, porazil Fabrica Santora teda musel čakať na meno súpera takisto jeden deň. Krytý štadión sa v týchto prípadoch javil ako neférová výhoda pre hráčov prvej desiatky alebo domácich hráčov, keď ich zápasy mohli byť odohrané podľa rozpisu, kým zápasy ich potencionálnych súperov museli byť kvôli horúčave alebo dažďu odložené.